Jehofa ke Mmuši yo a swanelegago wa legohle yo a swanelwago ke go rapelwa le go tumišwa. Go Psalme 83:18 re bala gore: “Ba tsebê xobane Morêna ké Wene, Mong’a ’ina leo O nnoši, Yo-xodimo-dimo Kukama-lefase.” Dipsalme tše mmalwa di tumiša Jehofa ka baka la mediro ya gagwe ya tlholo, e bjalo ka magodimo a tletšego dinaledi, dilo tše makatšago tšeo di phelago mo lefaseng gotee le tsela e makatšago yeo mmele wa motho o bopilwego ka yona. (Dipsalme 8, 19, 139, 148) Tše dingwe di nea Jehofa letago bjalo ka Modimo yo a gatago mogato bakeng sa go phološa le go šireletša bao ba mmotegelago. (Dipsalme 18, 97, 138) Tše dingwe tšona di mo godiša bjalo ka Modimo wa toka yo a imollago bao ba gateletšegilego le go otla ba kgopo.—Dipsalme 11, 68, 146. Romania: Dihlatse tše dingwe di ile tša senyegelwa ke dintlo tša tšona ka baka la mafula. Go ile gwa newa thušo ya gore di agwe lefsa.